Diari Oficial de la Generalitat Valenciana


Sumari del DOGV 7678, del 15-12-2015 (2015/9584)

Notificació de la sentència dictada en el procediment de guarda i custòdia número 330/2015.
-------------------------------------------------------------------------------------------

### Dades del document

Número de DOGV
:   7678

Data del DOGV
:   15-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9584


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment de guarda i custòdia número 330/2015. [2015/9584]  
Yolanda Teresa Culiáñez Rives, lletrada de l'Administració de Justícia, certifica que en aquest procediment de guarda i custòdia contenciosa número 330/2015, seguit a instàncies de Cecilia Patricia Mindiola Morán contra Óscar Vicente Vásquez Nicola, s'ha dictat sentència que, literalment, diu com segueix:  
  
«Dispositiva  
Estime la demanda formulada per Cecilia Patricia Mindiola Morán, representada per la procuradora Josefa Bertomeu Ivars, contra Óscar Vicente Vásquez Nicola, declarat en rebel·lia processal, i, en conseqüència, dispose:  
1. La pàtria potestat dels menors B. i A. s'exercirà exclusivament per la mare, i se suspén l'exercici d'aquesta pel pare (que no la seua privació) segons preveu l'article 156. La guarda i custòdia dels menors s'atribueix a la mare.  
2. S'estableix el següent règim de visites a favor del pare respecte dels menors d'edat: el pare podrà gaudir de la companyia dels menors dimecres des de l'eixida del col·legi fins a les 20.00 hores; caps de setmana alterns sense pernocta i consistent l'horari en: divendres des de l'eixida del col·legi a les 20.00 hores, dissabte des de les 10 del matí fins a les 20.00 hores, diumenges des de les 10 del matí a les 20.00 hores. El pare replegarà i reintegrarà els menors en el domicili de la mare. No es fa menció dels períodes de Nadal, Setmana Santa i estiu per les raons abans expressades.  
3. En concepte de pensió per aliments a favor de B., A. i D., el senyor Vásquez Nicola ingressarà a l'entitat que a aquest efecte designe la demandant, la quantitat de cent cinquanta euros mensuals (150 ?) a favor de cada fill, en total quatre-cents cinquanta euros, en els cinc primers dies de cada mes, l'esmentada quantitat serà modificada d'acord amb l'índex de preus al consum, que per a cada exercici econòmic fixe l'organisme competent.  
Les despeses extraordinàries se satisfaran a mitges. S'entén per tals despeses mèdiques les no cobertes per la Seguretat Social o que estant-ne cobertes calga incórrer-hi per urgència, despeses d'odontologia i oftalmologia, despeses de medicina i/o tractaments específics per a la malaltia de la filla, matrícules de col·legis o centres d'educació a què assistisca, llibres, uniformes, escoles d'estiu, activitats extraescolars, etcètera.  
No és procedent fer expressa condemna a costes.  
Notifiqueu aquesta sentència al ministeri fiscal i a la resta de les parts, feu-los saber que no és ferma i que, en contra, s'hi pot interposar un recurs d'apel·lació en el termini de 20 dies a partir de l'endemà de la notificació.  
Aquesta és la meua sentència, que, en nom del rei, pronuncie, mane i firme.»  
  
I atés que el demandat, Óscar Vicente Vásquez Nicola, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 20 de novembre de 2015.- La lletrada de l'Administració de Justícia: Yolanda Teresa Culiáñez Rives.